ناوه‌نڎو یاۋنەری و چاپه‌مه‌نی هه‌په‌گه‌ی جە ئەرەیاۋنېوەنە ۋەڵاش کەرڎۊ، چالاكییه‌كۍ هێزه‌كاما جە مېڎانو مدرامانو کەشو جودی ۋه‌رده‌واما و سوپاو توركی ئەرەگیریچ گورزۍ قورسېش ۋەرگنا. جە چالاكییه‌كا هێزه‌كامانە كه‌ به‌ ئازایه‌تی و پاگیری فرۊ ۋه‌رده‌وامېنۍ، ١١ ئەرەگیرۍ سزادریۍ و ٣ ئەرەگیرېچ زامڎارۍ بیۍ. سیستمێوە كامێرەی چەمڎاری و خێمېوە دلېنەبریۍ و گورزە جە خێمېوە تەریچ شنیا.
جە ئەرەیاۋناکەو هه‌په‌گەینە‌ ، بوختانەکۍ په‌ده‌كه‌ی جە بارەو کوشتەی محه‌مه‌ڎ میرزای، ڕه‌ڎكەرڎەنۊ‌ و تەئکیدش کەرڎەنۊ، حیچ په‌یوه‌نڎیېشا پا ڕووەدایۊ‌ نییا‌.
جە ئەرەیاۋناکەو هه‌په‌گه‌ینە ئی زانیاریۍ‌ وزیېنۍ ڕووە:
هه‌رێمو گەشمەرڎە ده‌لیلو ۋەرنیشتوو زاپی:
٢٨و تەمووزی سەعاڎ ٠٦:٤٠، دەیەقۍ وەختۍ ئەرەگیرەکۍ جە مېڎانو مدرامانو کەشو جودینە كۊتۍ‌ جموجوڵ، بە چەکی قورس کریۍ ئامانج و جە ئاکامەنە ئەرەگیرۍ سزا دریا.
٢٨و تەمووزی سەعاڎ ٠٧:٣٠ دەیەقۍ جە مېڎانو مدرامان و کەشو جودی، خێمېوە ئەرەگیرا و سیستمێوە کامێرەی چەمڎاری كریۍ‌ ئامانج و جە ئاکامەنە سیستمو کامێرەی چەمڎاریەکەی دلېنەبریا و خێمه‌كېچ دلېنەبریا. ئی چالاکییە جەلایەنو هێزەکا یەژاستاریوە لۋاڕاوە.
٢٨و تەمووزی سەعاڎ ٨:١٠ دەیەقۍ جە مېڎانو مدرامان و کەشو جودی ئا ئەرەگیرۍ کە جموجوڵەنە بېنۍ به‌ چه‌كی قورس كریۍ ئامانج و جە ئاکامەنە دوۋۍ ئەرەگیرۍ سزادریۍ.
٢٨و تەمووزی سەعاڎ ١٢:٠٠ جە مېڎانو مدرامان و کەشو جودی ، بە چەکی نیمچە ئۆتۆماتیک سه‌نگه‌رێوە ئەرەگیرا كریا‌ ئامانج و ٢ ئەرەگیرۍ دلۍ سه‌نگه‌ره‌كەی‌ سزا دریۍ.
٢٨و تەمووزی سەعاڎ ١٣:١٠ دەیەقۍ جە مېڎانو مدرامان و کەشو جودی، به‌ چەکی قورس خێمېوە ئەرەگیراکریا ئامانج. ئا خێمۍ دلېنەبریا و ٢ ئەرەگیرېچ دلۍ خێمه‌كېنە سزا دریۍ.
٢٨و تەمووزی سەعاڎ ١٣:٣٠ دەیەقۍ ، وەختۍ ئەرەگیرەکۍ جە مېڎانو مدرامانو کەشو جودی كه‌وتۍ جموجوڵ‌، بە چەکی قورس كریۍ‌ ئامانج و جە ئاکامەنە ئەرەگیرۍ سزا دریا. ئی چالاکییە جە لایەنو هێزەکا یەژاستاریوە ئه‌نجامدریا.
٢٨و تەمووزی سەعاڎ ١٥:٣٠ دەیەقۍ ، وەختۍ ئەرەگیرەکۍ جە مېڎانو مدرامانو کەشو جودی كه‌وتۍ جموجوڵ‌، بە چەکی قورس كریۍ‌ ئامانج و جە ئاکامەنە ٢ ئەرەگیرۍ سزا دریۍ.  هاموەخت بە تاکتیکو نیشانەماڕۍ جە ئەرەگیرا دریا و ئەرەگیرېوە تەر سزا دریا. ئی چالاکییە جە لایەنو هێزەکا یەژاستاریوە ئه‌نجامدریا.
٢٨و تەمووزینە، جە سەعاڎ ١٩:١٠ پۍ ١٩:٢٠دەیەقا، ئا ئەرەگیرۍ کە جە مېڎانو مدرامانو کەشو جودینە جە جوڵەنە بېنۍ و حۊڵ دېنۍ بنەوزا، كریۍ ئامانج و جە ئاکامەنە ٣ ئەرەگیرۍ زامڎارۍ بیۍ.
٢٩و تەمووزی، جە سەعاڎ ٠١:١٠ حەتا ٠٢:٣٠دەیەقۍ، جە مېڎانو مدرامانو کەشو جودی کۆپتەرێوە كۊت‌ جمای. هێزه‌كېما دۋۍ جارۍ به‌ چه‌كی قورس چا كۆپته‌رەیە ئامۍ ده‌سۍ.
ئا هجومۍ کە سوپاو توركی ئەرەگیری ئه‌نجامش دېنۍ
ڕۋانو ٢٧ و ٢٨و تەمووزی، مېڎانو گۆلکای سه‌ر به‌ مەتینای جارێوە، مۊڎانەکۍ دەگاو گرۍ، دەگاو سێدارەی و دەگاو سەراڤی سه‌ر به‌ هه‌رێمو گارەی ٤ جارۍ و به‌گرڎی ٥ جارۍ بە فڕۆکەی جەنگی بۊمبۋاران کریۍ.
مەنتیقەکۍ زاپی، گەشمەرڎە دەلیلو ۋەرنیشتوو زاپی و مەتینای دەیان کەڕەتۍ بۊمبۋاران کریۍ.
حیچ په‌یوه‌نڎیېوەما به‌ کوشتەی محه‌مه‌ڎ میرزا-یۊ‌ نییا
په‌ده‌كه‌ سه‌باره‌ڎ به‌ کوشتەی محه‌مه‌ڎ میرزای، كه‌ ڕۊو ٢٣ ته‌مووزی کوشیا، ئەرەیاۋنېوەش ۋەڵاکەرڎۊ و جمیەرەکەماش به‌ ۋه‌رپرسیار جە کوشتەیش تۆمه‌تبار کەرڎ. پېسە هه‌په‌گەی‌ حیچ په‌یوه‌نڎیېما پا ڕۋەدایۊ نیا. سه‌ره‌ڕاو ئانەی حیچ به‌ڵگېوە سه‌لەمیا بیەیش نییا‌، حۊڵ مڎا ئا ڕوەدایە به‌ جمیەرەکەو ئێمۊ بەساوە و ئا هەرمانېچە به‌مه‌به‌س کریۊ.
هـ . ش
